
1. Klausimas: 
Dėl specialiųjų pirkimo sąlygų 6.1.3 punkto:
Prašome patvirtinti, kad tiekėjai, teikdami pasiūlymus, neturi pateikti kvalifikaciją įrodančių dokumentų, kadangi, remiantis galiojančia metodika, šių dokumentų pateikimas nėra privalomas pasiūlymo pateikimo metu, o jų pagrįstumas tikrinamas vėlesniame etape.

Atsakymas:
Kvalifikacija bus vertinama tik galimo laimėtojo. Tiekėjas kartu su pasiūlymu neprivalo pateikti dokumentų, patvirtinančių atitiktį kvalifikaciniams reikalavimams.

2. Klausimas: 
Dėl specialiųjų pirkimo sąlygų 4 priedo („Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“) turinio:
Atkreipiame dėmesį, kad 4 priedo 1.1 punkte pasikartoja kvalifikaciniai reikalavimai, todėl prašome patikslinti ir aiškiai suformuluoti vieningus, nedviprasmiškus kvalifikacinius reikalavimus, kad tiekėjai galėtų tinkamai parengti pasiūlymus ir išvengti skirtingo reikalavimų interpretavimo.

Atsakymas:
1.1. punkte numatyta, kad tiekėjas pats turėtų teisę verstis statybų veikla. Perkančioji organizacija tik nurodo, kad tie patys dokumentai gali pagrįsti atitiktį 1.1 ir 2.1 reikalavimams. Pasikartojančių kvalifikacinių reikalavimų nėra. 

3. Klausimas:
Dėl specialiųjų konkurso sąlygų 6 punkto „Specialieji reikalavimai pasiūlymų rengimui ir pateikimui“
Prašome patikslinti, ar 6 punkte nurodytas pateikiamų dokumentų sąrašas yra baigtinis, nes konkurso dokumentacijoje taip pat yra 7, 8 ir 10 priedai, kuriuos, pagal turinį, tiekėjai turėtų pateikti kartu su pasiūlymu, tačiau šių priedų nėra įtrauktų į minėtą sąrašą.

Atsakymas. 
Tiekėjas turi užpildyti ir pateikti 7 (arba 8) bei 10 priedus kartu su pasiūlymu. Patikslintas specialiųjų pirkimo sąlygų  6.1 papunktis.

4. Klausimas: 
Dėl Pirkimo sąlygų 8 priedo „Tiekėjo deklaracija dėl atitikties Reglamento nuostatoms fiziniam asmeniui“
Prašome patvirtinti, kad 8 priedo deklaracijos pateikti nereikia, nes atitiktis Reglamento nuostatoms taikoma tik tarptautinės vertės pirkimams.
Vadovaujamės Viešųjų pirkimų tarnybos išaiškinimu, kad „Reglamente nustatyti draudimai taikomi tik tiems pirkimams, kuriems taikomos Reglamente nurodytos direktyvos (t. y. tik tarptautinės vertės pirkimai pagal VPĮ, PĮ, GSPĮ, tarptautinė koncesija pagal KĮ). Tai reiškia, kad Reglamente nustatyti apribojimai nėra taikomi supaprastintuose (įskaitant mažos vertės) pirkimuose.“

Atsakymas.
Tiekėjams juridiniams asmenims 8 priedo pildyti nereikia.

5. Klausimas:
Prašome patikslinti specialiųjų Pirkimo sąlygų 4 priedą „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“, reikalavimai išdėstyti padrikai ir nesuprantamai nuo 13 iki 26 psl.

Atsakymas:
Kvalifikaciniai reikalavimai yra pateikti specialiųjų pirkimo sąlygų 4 priede, puslapiai nuo 12 iki 16. Kituose puslapiuose pateikiami kiti priedai arba nuorodos į juos. 
